Ενδεικτική επίλυση
Η χορήγηση αντιβιοτικών φαρμάκων από τα φαρμακείο γίνεται αποκλειστικά με εκτέλεση ιατρικής συνταγής ηλεκτρονικής συνταγογράφησης. Δεν επιτρέπεται από τη νομοθεσία να χορηγηθεί αντιβιοτικό φάρμακο σε ασθενή από το φαρμακείο χωρίς ιατρική συνταγή.
Επομένως η συμβουλή προς την συγκεκριμένη ασθενή, για να λάβει την αναγκαία αντιβιοτική θεραπεία για το πρόβλημα υγείας που αντιμετωπίζει, είναι η άμεση επικοινωνία της με τον θεράποντα γιατρό της, ώστε να της συνταγογραφήσει το κατάλληλο αντιβιοτικό φάρμακο.
Προτείνεται επιπλέον στην ασθενή, για διευκόλυνσή της και συντόμευση του χρόνου ώστε να λάβει το φάρμακο το συντομότερο δυνατό, να έχει ενεργοποιήσει την λειτουργικότητα της άυλης συνταγής, ώστε να μπορεί να ζητήσει από τον θεράποντα γιατρό να της συνταγογραφήσει το αντιβιοτικό φάρμακο που χρειάζεται σε ιατρική συνταγή άυλης ηλεκτρονικής συνταγογράφησης.
